laion/Wikipedia-Exotic huggingface dataset:
Érdi kreis

Érdi kreis (ungari keeles Érdi járás) on 2. järgu haldusüksus (kreis) Ungaris Pesti komitaadi lääneosas. Kreisi halduskeskus on Érdi linn. Érdi kreis piirneb kirdes Budapestiga. Idas ja kagus on krisi piiriks Doonau jõgi. Kreisis on 7 omavalitsust, sealhulgas komitaadi õigustega linn Érd ja veel kolm linna: Diósd, Százhalombatta ja Törökbálint. Population data by settlement, vaadatud 12.11.2023.
Nives Meroi

Nives Meroi (sündinud 17. septembril 1961 Bonate Sottos Bergamo provintsis) on itaalia alpinist. Ta abiellus 1989. aastal sloveeni päritolu Romano Benetiga. Nad elavad koos Põhja-Itaalias Tarvisios, mis piirneb põhjast Karni Alpidega ja lõunast Julia Alpidega. Ühine alpinismihuvi tegi neist mägironimispaari, kes on tõusnud kõigi (14) üle 8000 meetri kõrguste mägede tippu. Meroi sai 16. mägironijaks maailmas, kes on seda teinud lisahapnikku kasutamata. Kokku kulus tal selleks 19 aastat (1998–2017). Tagantjärele (2022. aasta juulis) selgus, et Eberhard Jurgalski hallatava veebisaidi 8000ers väitel olid Nives Meroi ja Romano Benet 2008. aastal jõudnud vaid Manaslu eeltippu (tähistus C2). Kuid see asjaolu ei saanud takistuseks Jurgalski meeskonnal kanda Meroi nimi ajaloolise, nn "pärandi nimistu" koosseisu. Meedia teatel plaanisid Meroi js Benet koos Peter Hámoriga 2024. aastal tõusta Himaalajas Kangbacheni (7903) tippu seni veel ronimata lõunakülje kaudu. Meroi js Benet, kes käivad ronimas teatud enda kehtestatud tingimustel: alati koos ja mitte kunagi täiendava hapnikuga, on kaalunud ka Manaslu kordustipputõusmist, sest aastaid tagasi jäi neil kõrgeimast punktist veidi puudu. Nives Meroi, Vito Mancuso. Sinai. La montagna sacra raccontata da due testimoni d'eccezione. Fabbri, 2014. ISBN 978-88-915-0318-3. Nives Meroi. Non ti farò aspettare. Tre volte sul Kangchendzonga, la storia di noi due raccontata da me. Rizzoli, 2015. ISBN 978-88-170-8034-7 Nives Meroi. Il volo del corvo timido. L'Annapurna e una scalata di altri tempi. Rizzoli, 2019. ISBN 978-88-171-0891-1 14 8K Legacy Table. 8000ers.com 14 8K Transition Table. 8000ers.com Angela Benavides. "Hamor, Meroi, and Benet Back to Kangchenjunga". explorersweb.com, 13. märts 2024 Angela Benavides. "Updated: The Women of Thin Air". explorersweb.com, 24. oktoober 2018 Manaslu summit for Nives Meroi, Romano Benet and Luca Vuerich. planetmountain.com, 5. oktoobrt 2008
Gödöllő kreis

Gödöllő kreis (ungari keeles Gödöllői járás) on 2. järgu haldusüksus (kreis) Ungaris Pesti komitaadi keskosas. Kreisi halduskeskus on Gödöllő linn. Gödöllő kreis piirneb läänes ja edelas Budapestiga. Kreisis on 15 omavalitsust, sealhulgas kuus linna: Gödöllő, Isaszeg, Kerepes, Kistarcsa, Pécel ja Veresegyház. Population data by settlement, vaadatud 12.11.2023.
Gyáli kreis

Gyáli kreis (ungari keeles Gyáli járás) on 2. järgu haldusüksus (kreis) Ungaris Pesti komitaadi keskosas. Kreisi halduskeskus on Gyáli linn. Gyáli kreis piirneb loodes Budapestiga. Kreisis on 4 omavalitsust, sealhulgas kaks linna: Gyál ja Ócsa. Population data by settlement, vaadatud 12.11.2023.
Napoleoni kroonimine

Maali kohta vaata artiklit Napoleoni kroonimine (maal). Napoleoni kroonimine leidis aset pühapäeval, 2. detsembril 1804 (revolutsioonikalendri järgi XIII aasta 11. frimääril) Notre-Dame'is Pariisis Prantsusmaal, kui Napoleon ja Joséphine krooniti prantslaste keisriks ja keisrinnaks. Sellega lõppes Prantsuse Esimene Vabariik ning algas Prantsuse Esimene Keisririik. Napoleon tahtis oma võimu kinnitada ning lasi end seetõttu monarhiks kroonida, temaga tulid kaasa ka uus dünastia ja aadel. Kui varem oli Prantsusmaa monarhi kroonimisel võidnud Reimsi peapiiskop ning tseremoonia leidnud aset Reimsi katedraalis, siis Napoleon kroonimisest võttis osa paavst Pius VII ning see toimus Notre-Dame'is. Napoleon viis kroonimisel läbi mitmesuguseid riituseid, mida ta laenas nii Karolingide dünastialt, ancien régimeʾilt kui Prantsuse revolutsioonist. Mais 1804 andis nõuandev kogu Sénat conservateur Konsulaadile õiguse keisri kroonimiseks. Samal aastal toimunud referendumiga andis toetasid prantslased Napoleoni kroonimist ülekaalukalt. Napoleon tahtis keisriks saada, et võita muude monarhiate silmis valitsejana legitiimsust ning algatada oma dünastia. Aastal 1805 krooniti Napoleon Milano toomkirikus Raudkrooniga ka Itaalia kuningaks. Napoleoni tiaara Englund, Steven (30. aprill 2005). Napoleon: A Political Life. Harvard University Press. ISBN 978-0-674-01803-7. Vaadatud 1. detsembril 2011. "Napoleon's consecration and coronation in Milan, 26 May, 1805". Napoleon.org. Vaadatud 26. mail 2024. Dwyer, Philip. "Citizen Emperor’: Political Ritual, Popular Sovereignty and the Coronation of Napoleon I," History (2015) 100#339 pp 40–57, online Masson, Frederic; Cobb. Frederic (translator). Napoleon and his Coronation. London, 1911
Tagasilöögiklapp

Tagasilöögiklapp on ventiil torustiku automaatseks sulgemiseks ja avamiseks voolavale vedelikule või gaasile.
Kommunismi langemine Albaanias

Kommunismi langemine Albaanias, viimane selline sündmus Euroopas väljaspool Nõukogude Liitu, algas 1990. aasta detsembris üliõpilaste meeleavaldustega pealinnas Tiranas, kuigi teistes linnades nagu Shkodër ja Kavajë olid protestid alanud juba sama aasta jaanuaris. 11. detsembril seadustas Albaania Kommunistliku Tööpartei Keskkomitee poliitilise pluralismi ning juba järgmisel päeval asutati suurim opositsiooni erakond Albaania Demokraatlik Partei. 1991. aasta märtsivalimised jätsid Tööpartei võimule, kuid üldstreik ja linnade opositsioon viisid "stabiilsusvalitsuse" moodustamiseni, kuhu kuulusid ka mittekommunistid. Albaania endised kommunistid kukutati 1992. aasta märtsis toimunud valimistel keset majanduslikku kokkuvarisemist ja sotsiaalseid rahutusi. Demokraatlik Partei võitis enamiku kohti riigikokku ning riigi presidendiks sai erakonna juht Sali Berisha.
Monori kreis

Monori kreis (ungari keeles Monori járás) on 2. järgu haldusüksus (kreis) Ungaris Pesti komitaadi keskosas. Kreisi halduskeskus on Monori linn. Kreisis on 12 omavalitsust, sealhulgas kolm linna: Monor, Gyömrő ja Pilis. Population data by settlement, vaadatud 12.11.2023.
Prantslaste keiser

Prantslaste keiser (prantsuse keeles Empereur des Français) oli Prantsuse Esimese ja Teise Keisririigi monarh ja valitseja.  Pikemalt artiklis Prantsuse Esimene Keisririik Napoleon I, 18. mai 1804 – 11. aprill 1814  Pikemalt artiklis Sada päeva Keiser Napoleon I ajutisest eksiilist hoolimata loetakse seda Esimese Keisririigi ajastu osaks. Napoleon I, 20. märts 1815 – 22. juuni 1815 Napoleon II, 22. juuni 1815 – 7. juuli 1815  Pikemalt artiklis Prantsuse Teine Keisririik Napoleon III, 2. detsember 1852 – 4. september 1870 Napoleoni kroon Prantsuse kroonijuveelid Prantsuse kuninglike abikaasade loend Prantsusmaa monarhide loend
Nagykáta kreis

Nagykáta kreis (ungari keeles Nagykátai járás) on 2. järgu haldusüksus (kreis) Ungaris Pesti komitaadi idaosas. Kreisi halduskeskus on Nagykáta linn. Kreisis on 15 omavalitsust, sealhulgas kolm linna: Nagykáta, Sülysáp ja Tápiószele. Population data by settlement, vaadatud 12.11.2023.
Pneumosilinder

Pneumosilinder on silindritaoline seade, mis võimaldab selles kolvi sirgjoonelist liikumist gaasi rõhu jõul. Sisuliselt on pneumosilinder edasi tagasi liikumist võimaldav pneumomootor. Pneumosilindri eeliseks võrreldes hüdrosilindriga on suur töökiirus ja tavalisima töögaasi, suruõhu laialdane kättesaadavus. Puuduseks võrrelduna hüdrosilindriga on madalama töörõhu tõttu samade mõõtmete juures nõrgem jõud. Hüdrosilinder
Nagykőrösi kreis

Nagykőrösi kreis (ungari keeles Nagykőrösi járás) on 2. järgu haldusüksus (kreis) Ungaris Pesti komitaadi kaguosas. Kreisi halduskeskus on Nagykőrösi linn. Kreisis on 3 omavalitsust. Population data by settlement, vaadatud 12.11.2023.
Pilisvörösvári kreis

Pilisvörösvári kreis (ungari keeles Pilisvörösvári járás) on 2. järgu haldusüksus (kreis) Ungaris Pesti komitaadi loodeosas. Kreisi halduskeskus on Pilisvörösvári linn. Pilisvörösvári kreis piirneb kagus Budapestiga. Kreisis on 9 omavalitsust, sealhulgas kaks linna: Pilisvörösvár ja Piliscsaba. Population data by settlement, vaadatud 12.11.2023.
Ráckeve kreis

Ráckeve kreis (ungari keeles Ráckevei járás) on 2. järgu haldusüksus (kreis) Ungaris Pesti komitaadi edelaosas. Kreisi halduskeskus on Ráckeve linn. Ráckeve kreisi lääne- ja edelapiiriks on Doonau jõgi. Kreisis on 11 omavalitsust. Population data by settlement, vaadatud 12.11.2023.
Gllavenica surikuju

Gllavenica surikuju (albaania keeles Epitafi I Gllavenicës) on meisterlikult tikitud Kristuse surikuju, loodud Albaanias 14. sajandil. Tekstiil asus algselt Gllavenica kirikus, alates 1981. aastast Tirana Rahvusmuuseumis. Nime "Gllavenica surikuju" andis 20. sajandil õpetlane Theofan Popa. Surikuju kuulus Gllavenica kirikule, mille ase asub tänapäeva Ballshis. Siidkangale tikitud surikuju pikkus on 212 cm ja laius 114 cm. Tikandi keskel on suletud silmadega hauas triibulisel kangal lebava surnud Kristuse kuju, käed külgedel. Teda ümbritsev ruum on täidetud metall- ja siidlõngadega tikitud lilledest, mis ümbritsevad inglite, Jumalaema ja pühakute figuure. 14 cm laiusel raamistusel on ristid, neljas nurgas evangelistide portreed. Raamistuses keskel üleval on Gllavenica piiskopi Kalisti embleem. On teada, et surikuju üks tikkijaist oli 1373. aastal munk Savia Albaania valitseja Gjergj Arianiti tellimusel Gllavenica kirikule. Mingil ajal hoiti tekstiili ühe Ballshi maja keldris. Hiljem oli surikuju asukohaks Berati kindluses asuv Jumalaema Uinumise kirik. Aastal 1981 viidi surikuju kui oluline ajaloo- ja kultuurimälestis Tirana Rahvusmuuseumi. "Epitaph of Gllavenica. - Into Albania". Originaali arhiivikoopia seisuga 8. detsember 2023. Vaadatud 25. augustil 2024. The journey of the Epitaph of Gllavenica to the Historical Museum of Tirana. - KOHA
Szentendre kreis

Szentendre kreis (ungari keeles Szentendrei járás) on 2. järgu haldusüksus (kreis) Ungaris Pesti komitaadi põhjaosas. Kreisi halduskeskus on Szentendre linn. Szentendre kreisi lääne- ja põhjapiiriks on Doonau jõgi. Lõunas piirneb kreis Budapestiga. Kreisis on 13 omavalitsust, sealhulgas Szentendre, Budakalász, Pomáz ja Visegrád. Population data by settlement, vaadatud 12.11.2023.
Szigetszentmiklósi kreis

Szigetszentmiklósi kreis (ungari keeles Szigetszentmiklósi járás) on 2. järgu haldusüksus (kreis) Ungaris Pesti komitaadi lääneosas. Kreisi halduskeskus on Szigetszentmiklósi linn. Szigetszentmiklósi kreisi lääne- ja loodepiiriks on Doonau jõgi. Põhjas piirneb Szigetszentmiklósi kreis Budapestiga. Kreisis on 9 omavalitsust, sealhulgas kuus linna: Szigetszentmiklós, Dunaharaszti, Dunavarsány, Halásztelek, Szigethalom ja Tököl. Population data by settlement, vaadatud 12.11.2023.
Szobi kreis

Szobi kreis (ungari keeles Szobi járás) on 2. järgu haldusüksus (kreis) Ungaris Pesti komitaadi põhjaosas. Kreisi halduskeskus on Szobi linn. Szobi kreis piirneb edelas, läänes ja põhjas Slovakkiaga. Lõunas on kreisi piiriks Doonau jõgi. Kreisis on 17 omavalitsust, sealhulgas kaks linna: Szob ja Nagymaros. Population data by settlement, vaadatud 12.11.2023.
Koobas

Koobas on maa-alune looduslik või inimtekkeline tühemik. Enamasti loetakse koopaiks vaid neid maa-aluseid tühemikke, mis on nii suured, et sinna saab siseneda inimene. Koopad tekivad geoloogiliste protsesside tagajärjel. Enamik koopaid on lubjakivi happelises põhjavees lahustumise tagajärjel tekkinud karstikoopad. Liivakivides esinevad koopad tekivad sufosiooniliselt ehk siis, kui põhjavesi liivateri kaasa viies kivimisse tühemikke tekitab. Koopaid esineb ka rannikuil, kus lainete abradeeriv tegevus tekitab murrutuskulpaid. Vulkaanilistes piirkondades võivad esineda basaldist seintega laavatunnelid. Liustiku sulamise tõttu võivad tekkida liustikusisesed koopad. Koobaste uurimisega tegelevat teadusharu nimetatakse speleoloogiaks.  Pikemalt artiklis Koopaelustik Koobaste elustik on alati liigivaene, kui välja arvata koopasuu, kuhu vahel langeb päikesevalgus. Kaugemal ei saa valguse puudumise tõttu toimuda fotosüntees ja sellepärast seal rohelisi taimi ei kasva. Sellegipoolest elavad mitmed loomaliigid koobastes ja isegi eelistavad neid teistele kohtadele. Tüüpilised koopaloomad on käsitiivalised, kes kasutavad koopaid nii igapäevasteks puhkepaikadena kui ka talvitumiseks. Kajalokatsioonivõime tõttu suudavad nahkhiired lennata kõige kaugematesse, eraldatumatesse ja raskemini ligipääsetavatesse koopasoppidesse, orienteerudes käigustikus, isegi labürintides, suurepäraselt. Lisaks nahkhiirtele elavad koobastes mõned putukaliigid, ämblikud (Neoleptoneta myopica), vähid, krevetid (Palaemonias alabamae), salamandrid ja kalad (Amblyopsidae). Koobastes elavad liigid on kohastunud eluks täielikus pimeduses ja kaotanud nägemise. Sageli on need liigid väga haruldased, endeemsed. Koopaid on avastatud lisaks Maale ka Kuul ja Marsil. Allikukivi koopad Aruküla koopad Emalätte koobas Helme koopad Ilmandu koobas Koorküla koopad Koplipera koobas Kuimetsa Iida urked Kuradikoobas Lopa koobas Matu koobas Neitsikoobas Piusa koopad Tori põrgu Viimsi Kuradikoobas Virulase koobas Altamira Gutmani koobas Kirkhelleren Kolin Pirunkirkko Kruberi koobas Mammutikoobas Susiluola Škocjani koopad Sơn Đoòng Thiên Đườngi koobas Speleomatkamine "Worlds deepest caves, Compiled by: Bob Gulden". Originaali arhiivikoopia seisuga 28. oktoober 2017. Vaadatud 3. juulil 2009. Cavers Mailing List № 10148, 25.09.2007 Cavers Mailing List № 10132, 18.09.2007 "Worlds longest caves, Compiled by: Bob Gulden". Originaali arhiivikoopia seisuga 8. juuni 2019. Vaadatud 3. juulil 2009.
Raekoja plats 20

Raekoja plats 20 on hoone Tartu südalinnas Raekoja platsi ja Vabaduse puiestee nurgal. 19. sajandi lõpus ehitatud pangahoone kuulub Tartu esinduslikumate neorenessanss stiilis hoone näidete hulka. Pangahoone ehitati 1876-1879. Hoone arhitekt oli Maximilian Rötscher. Maja esialgsel fassaadil oli Raekoja platsi poolsel küljel teise-kolmanda korruse keskosas konsoolidele toetuv erker, mis eemaldati 1908. aastal E. Trompovski projekti põhjal. Samal aastal suleti jõepoolne uks ja peatrepikotta tehti juugendmaalingud. 1939. aastal toimus sisemine ümberehitus (arhitekt Arnold Matteus). 1990. aastatel avati keldrikorrusel restoran Tavern ja praeguse Magistri tänava poole ehitati söögikoha sissekäik. Tartu vapp ning tsinkfiguur Vabaduse puiestee poolsel fassaadil Raekoja plats 20 kultuurimälestiste riiklikus registris , vaadatud 25. august 2024 Raekoja plats 20 kultuurimälestiste riiklikus registris
Váci kreis

Váci kreis (ungari keeles Váci járás) on 2. järgu haldusüksus (kreis) Ungaris Pesti komitaadi põhjaosas. Kreisi halduskeskus on Váci linn. Váci kreisi lääne- ja loodepiiriks on Doonau jõgi. Kreisis on 18 omavalitsust, sealhulgas kaks linna: Vác ja Őrbottyán. Population data by settlement, vaadatud 12.11.2023.
1807. aasta sissetung Portugali

Sissetung Portugali oli novembris 1807 toimunud invasioon, mille käigus Prantsuse ja Hispaania väed tungisid Jean-Andoche Junot' juhtimisel troonipärijast asevalitseja Braganca João Portugali. Sissetungi järel Portugal okupeeriti ning sellele järgnes portugallaste vastupanu Suurbritannia toetusel. Invasiooniga algas poolsaare sõda, mis oli osa Napoleoni sõdadest. Napoleon ähvardas Portugali ultimaatumiga ning Portugali valitsus rahuldas suurema osa tema nõudmistest. Sellest hoolimata andis Napoleon Junot'le käsu koos kolme Hispaania väeüksusega riiki sisse tungida. Hirmul ja otsustamatud Portugali väed vastupanu ei osutanud. Junot jõudis Lissaboni 30. novembril 1807, kust Portugali kuningapere oli selleks ajaks juba Brasiiliasse põgenenud. Prantslased okupeerisid kiiresti kogu riigi ning saatsid Portugali sõjaväe laiali või liitsid enda omaga. Portugallaste mäss okupantide vastu toimus järgmisel aastal, suurem lahing (Évora lahing) juulis 1808. Bowden, Scotty; Tarbox, Charlie (1980). Armies on the Danube 1809. Arlington, TX: Empire Games Press. ISBN 0913037087. Chandler, David (1966). The Campaigns of Napoleon. Weidenfeld and Nicolson. ISBN 9780025236608. Vaadatud 15. mail 2021. Gates, David (2002). The Spanish Ulcer: A History of the Peninsular War. London: Pimlico. ISBN 0712697306. Oman, Charles William Chadwick (1992). A History of the Peninsular War. Kd I. Clarendon Press. Vaadatud 15. mail 2021. Oman, Charles William Chadwick (1902b). A History of the Peninsular War. Kd II. Oxford: Clarendon Press. Vaadatud 15. mail 2021. Pivka, Otto von (1979). Armies of the Napoleonic Era. New York: Taplinger Publishing. ISBN 0800854713. Smith, Digby (1998). The Napoleonic Wars Data Book. London: Greenhill. ISBN 1853672769.
Roheheinik

Roheheinik (Tricholoma viridilutescens) on heiniku perekonda kuuluv seeneliik. Eestis kasvab see kuuse- ja männimetsades, on maheda maitsega ja ilma lõhnata. Roheheinik andmebaasis eElurikkus
Portugali õukonna ümberasumine Brasiiliasse

Portugali õukonna ümberasumine Brasiiliasse toimus 1807. aasta novembri lõpus, kui kuninganna Maria I, prints-regent João, Bragança kuningapere, nende õukond ja kõrgemad ametnikud, kokku ligi 10 000 inimest, põgenesid Lissabonist Brasiiliasse. Laevadele mindi 27. novembril, kuid kehva ilma tõttu saadi teele asuda alles 29. novembril, seega jõuti Porgualist lahkuda napilt enne Prantsusmaa vägede saabumist. Porguali kroon jäi Brasiiliasse 1820. aasta liberaalse revolutsioonini. Vahepeal kroonitud kuningas Joao IV naasis riiki 26. aprillil 1821. Seega oli Portugali, Brasiilia ja Algarve Ühendkuningriigi pealinn de facto 13 aastat Rio de Janeiro. Õukonna viibimine Rio de Janeiros muutis linna märgatavalt: arenesid selle ühiskond, majandus, taristu ja poliitika. Riigipea resideerimist Brasiilias on peetud ka esimeseks sammuks riigi iseseisvuse poole, kuna prints-regent avas sinna jõudes koloonia sadamad maailma majandusele. Vaba Prantsuse Aafrika Cavalcanti, Nireu (2007). "A reordenação urbanística da nova sede da Corte". Revista do Instituto Histórico e Geográfico Brasileiro, n o 436. Vaadatud 27. aprillil 2021. Gomes, Laurentino (2007). 1808: The Flight of the Emperor (portugali). Planeta. ISBN 978-85-7665-320-2. Dias, Maria Odila da Silva, "The Establishment of the Royal Court in Brazil". In From Colony to Nation: Essays on the Independence of Brazil. A. J. R. Russell-Wood, ed. Baltimore: The Johns Hopkins University Press, 1975. Haring, Clarence H. The Empire in Brazil. Cambridge: Harvard University Press, 1958. Macaulay, Neill. Dom Pedro: The Struggle for Liberty in Brazil and Portugal, 1798–1834. Durham: Duke University Press 1986. Manchester, Alan K., "The Transfer of the Portuguese Court to Brazil". In Conflict and Continuity in Brazilian Society, ed. Henry Keith and S.F. Edwards. Columbia: University of South Carolina Press, 1969. Manchester, Alan K. "The Growth of Bureaucracy in Brazil, 1808–1821". Journal of Latin American Studies 4, 1 (1972): 77–83.
Brasiilia koloonia

Brasiilia koloonia (portugali keeles Estado do Brasil ehk Brasiilia Riik) oli Portugali impeeriumi osa Ameerikas. Brasiilia kubernerkindralite loend
1837

◄ | 18. sajand | 19. sajand | 20. sajand | ► ◄ | 1800. aastad | 1810. aastad | 1820. aastad | 1830. aastad | 1840. aastad | 1850. aastad | 1860. aastad | ► ◄◄ | ◄ | 1833 | 1834 | 1835 | 1836 | 1837 | 1838 | 1839 | 1840 | 1841 | ► | ►► 1837. aasta (MDCCCXXXVII) oli 19. sajandi 37. aasta. 4. märts (vkj 20. veebruar) – tööle hakkas Tartu eesti poeglaste elementaarkool. 1838. aastal jätkas see tööd juba segakoolina. Kevad. Tallinna, Peterburi ja Helsingi vahel luuakse regulaarne aurulaevaühendus. 25. juuni (vkj 13. juuni) – Järvamaal asutati Ataste vallakooliõpetajate seminar. 15. august (vkj 3. august) – avati Tartu vene elementaarkool. ... Mai – Samuel Morse patenteeris telegraafia. 28. juuni – krooniti kuninganna Victoria. 30. oktoober – Venemaal avati esimene raudtee Peterburi ja Tsarskoje Selo vahel. 2. jaanuar – Mili Balakirev, vene helilooja 5. aprill – Algernon Swinburne, Briti kirjanik 6. aprill – August Weizenberg, eesti skulptor 22. juuni, Paul Morphy, USA maletaja 27. mai – Ivan Kramskoi, vene maalikunstnik ja kunstikriitik 1. august – Mary Harris Jones, USA ühiskonnategelane 7. november – Christian Hermann Ludwig Stieda, baltisaksa arstiteadlane 9. detsember – Émile Waldteufel, Prantsusmaa helilooja 1. veebruar – Friedrich Franz I, Mecklenburg-Schwerini suurhertsog 12. veebruar – Ludwig Börne, saksa ajakirjanik, kirjandus- ja teatrikriitik Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 124–125
Iminapp

Iminapp on seade, mille abil on võimalik erinevaid sileda pinnaga kehasid vaakumit kasutades omavahel siduda.
My Generation

"My Generation" on briti ansambli The Who 1965. aastal ilmunud debüütalbum. USA-s ilmus album pealkirja all "The Who Sings My Generation". Albumi nimilugu ”My Generation” on üks rokkmuusika ajaloo tuntumaid lugusid. Kõikide lugude autor on Pete Townshend, välja arvatud need, mille autor on sulgudes. A-pool "Out in the Street" 2:31 "I Don't Mind" (James Brown) 2:36 "The Good's Gone" 4:02 "La-La-La-Lies" 2:17 "Much Too Much" 2:47 "My Generation" 3:18 B-pool "The Kids Are Alright" 3:04 "Please, Please, Please" (Brown, Johnny Terry) 2:45 "It's Not True" 2:31 "I'm a Man" (Bo Diddley) 3:21 "A Legal Matter" 2:48 "The Ox" (Townshend, John Entwistle, Keith Moon, Nicky Hopkins) 3:50
Shocking Blue

Shocking Blue oli hollandi rock-ansambel, mis tegutses aastatel 1967–1974. Nende muusikas oli progressiivse rocki, psühhedeelse rocki ja popmuusika jooni. Ansambli tuntuim lugu "Venus" jõudis USA singliedetabeli tippu 1970. aastal. Ansambli laulja oli Mariska Veres, kitarrist Robbie van Leeuwen, basskitarrist Klaasje van der Wal ja trummar Cornelius van der Beek. 1973. aastaks oli nende albumeid müüdud 13 miljonit, kuid 1974. aastal läks ansambel laiali. "Shocking Blue" (1967) "At Home" (1969) "Scorpio’s Dance" (1970) "3rd Album" (1971) "Live in Japan" (1972) "Inkpot" (1972) "Attila" (1972) "Eve and the Apple" (1972) (Polydori versioon Attilast ühe uue looga) "Ham" (1973) "Dream on Dreamer" (1974) (Lääne-Saksamaa versioon Hamist kolme uue looga) "Good Times" (1974)
Vecsési kreis

Vecsési kreis (ungari keeles Vecsési járás) on 2. järgu haldusüksus (kreis) Ungaris Pesti komitaadi keskosas. Kreisi halduskeskus on Vecsési linn. Vecsési kreis piirneb loodes Budapestiga. Kreisis on 4 omavalitsust, sealhulgas kolm linna: Vecsés, Maglód ja Üllő. Population data by settlement, vaadatud 12.11.2023.
Ballsh

Ballsh (albaania keeles ka Ballshi) on linn Kesk-Albaania lõunaosas Fieri maakonnas. See on Mallakastëri ringkonna keskus ja asub 20 km Fierist kagus, Myzeqe tasandiku üleminekualal Lõuna-Albaania küngasmaastikuks. Ballsh asub naftaväljade keskel ja kommunistliku valitsuse ajal oli linna ümber mitu naftapuurauku. Enamik neist on nüüdseks ammendatud, kuid Ballshis on endiselt naftatöötlemistehas. Ballshis asuvad varakristliku kloostrikiriku Gllavenica basiilika varemed, kus pärimuse järgi ristiti bulgaarlaste tsaar Boris I: hilisantiik- ja keskajal oli see tähtsaim asula Gllavenica piiskopkonnas. Kirikust on pärit kuulus tekstiilikoon Gllavenica surikuju. Ballshist viis kilomeetrit lõunas asuvad antiikaegse Illüüria linna Byllise varemed. Fierist algav raudtee lõpeb Ballshis ja Lõuna-Albaania tähtsaim maantee kulgeb läbi Ballshi. Korterelamu Naftatöötlemistehas Kloostri ja basiilika varemed Looduslik nafta Ballshi lähedal 2011 census results M. Labi. The Basilica of Ballsh where Boris, the Bulgarian Tsar, was Baptized. - Anglisticum Journal (AJ), Volume: 5| Issue: 9, September 2016